Scott Gomez

Scott Carlos Gomez (s. 23. joulukuuta 1979 Anchorage, Alaska, Yhdysvallat) on yhdysvaltalainen ammattilaisuransa päättänyt jääkiekkoilija. Gomez pelasi urallaan yli 1 000 ottelua NHL-liigassa. Suurimman osan urastaan hän pelasi New Jersey Devilsissä.

 Ura 
New Jersey Devils valitsi Gomezin NHL:n varaustilaisuudessa 1998 numerolla 27. Hän oli sitä ennen pelannut WHL:ssä Tri-City Americans joukkueessa. Gomez oli ensimmäinen latino NHL-pelaaja, ja heti tulokaskaudellaan pelasi loistavasti ja palkittiin Calder Memorial Trophyn parhaana tulokkaana. New Jersey voitti myös tuolloin Stanley Cupin. Kaudella 2002–2003 Gomez voitti toisen Stanley Cupinsa. NHL:n työsulun aikana hän pelasi ECHL:ssä voittaen liigan pistepörssin ja ollen näin ECHL:n arvokkain pelaaja kaudella 2004–2005.

Kaudella 2005–2006 Gomez teki uuden piste-ennätyksensä, kun hän viimeisteli tehot 33+51 82 pelissä. Kesällä 2006 New Jersey teki uuden vuoden jatkosopimuksen Gomezin kanssa. Seuraavana kesänä Gomez allekirjoitti pitkän sopimuksen New York Rangersin kanssa . Kesällä 2009 hänet kuitenkin treidattiin Montreal Canadiensiin, sieltä hän kuitenkin suuntasi vielä San Jose Sharksiin ja lopulta 2012–2013 Florida Panthersiin. Viime kaudella Panthersissa Gomez pelasi 46 ottelussa ja teki niissä 12 tehopistettä. 1. Joulukuuta 2014 Gomez palasi uudelleen New Jersey Devilsiin, mutta sopimuksen pituutta ja arvoa ei kerrottu julkisuuteen.

Syksyllä 2015 St. Louis Blues hankki konkarihyökkääjän yhden vuoden sopimuksella korvaamaan loukkaantunutta Patrik Berglundia. Gomez pelasi St. Louisissa vain 21 ottelua, jonka jälkeen hänen sopimuksensa purettiin. Gomez teki joulukuussa 2015 try out -sopimuksen AHL-liigan Hershey Bearsin kanssa, mutta sopimusta ei jatkettu sen päättyessä tammikuussa. Ottawa Senators palkkasi Gomezin vielä maaliskuussa 2016 ja hän pelasi joukkueessa runkosarjan loput 13 ottelua.

Elokuussa 2016 Gomez ilmoitti lopettavan ammattilaisuransa.

 Kansainvälinen ura 
Gomez on edustanut Yhdysvaltoja kaksissa aikuisten arvokisoissa. Hän oli mukana maailmancupissa 2004, kun USA sijoittui neljänneksi ja Torinon talviolympialaisissa 2006.

Gomez pelasi Yhdysvaltojen puolesta myös vuoden 1998 ja 1999 alle 20-vuotiaiden MM-kisoissa.

 Tilastot 
 1997–1998 Tri-City Americans WHL 45 12 37 49 57 – – – – –        JMM  7  1  0  1  2  1998–1999 Tri-City Americans WHL 58 30 78 108 55 10 6 13 19 31        JMM  6  3  7  10  4  1999–2000 New Jersey Devils NHL 82 19 51 70 78 23 4 6 10 4   2000–2001 New Jersey Devils NHL 76 14 49 63 46 25 5 9 14 24 2001–2002 New Jersey Devils NHL 76 10 38 48 36 – – – – – 2002–2003 New Jersey Devils NHL 80 13 42 55 48 24 3 9 12 2  2003–2004 New Jersey Devils NHL 80 14 56 70 70 5 0 6 6 0 2004–2005 Alaska Aces ECHL 61 13 73 86 69 4 1 3 4 4        MC  5  1  3  4  0  2005–2006 New Jersey Devils NHL 82 33 51 84 42 9 5 4 9 6        OK  6  1  4  5  10  2006–2007 New Jersey Devils NHL 72 13 47 60 42 11 4 10 14 14 2007–2008 New York Rangers NHL 81 16 54 70 36 10 4 7 11 8 2008–2009 New York Rangers NHL 77 16 42 58 60 7 2 3 5 4 2009–2010 Montreal Canadiens NHL 78 12 47 59 60 19 2 12 14 25 2010–2011  Montreal Canadiens  NHL  80  7  31  38  48  7  0  4  4  2 2011–2012  Montreal Canadiens  NHL  38  2  9  11  14  –  –  –  –  – 2012–2013  Alaska Aces  ECHL  11  6  7  13  12  –  –  –  –  –   San Jose Sharks  NHL  39  2  13  15  22  9  0  2  2  6 2013–2014  Florida Panthers  NHL  46  2  10  12  24  –  –  –  –  – 2014–2015  New Jersey Devils  NHL  58  7  27  34  23  –  –  –  –  – 2015–2016  St Louis Blues  NHL  21  1  7  8  4  –  –  –  –  –   Hershey Bears  AHL  18  4  20  24  0  –  –  –  –  –   Ottawa Senators  NHL  13  0  1  1  2  –  –  –  –  – NHL yhteensä 1079 181 575 756 655 149 29 72 101 95

 Palkinnot 
 1999–2000: Calder Memorial Trophy
 2004–2005: Pistepörssin voitto (ECHL)
 2004–2005: Arvokkain pelaaja (ECHL)

 Lähteet 




 Viitteet 

Luokka:Yhdysvaltalaiset jääkiekkoilijat
Luokka:Calder Memorial Trophy -voittajat
Luokka:New Jersey Devilsin varaamat pelaajat
Luokka:Amerikanmeksikolaiset
Luokka:Vuonna 1979 syntyneet
Luokka:Elävät henkilöt